Απόφαση 2003/682/ΚΕΠΠΑ του Συμβουλίου της 29ης Σεπτεμβρίου 2003 σχετικά με το διορισμό του αρχηγού αποστολής/αστυνομικού επιτρόπου της αστυνομικής αποστολής της Ευρωπαϊκής Ένωσης (ΑΑΕΕ) στην Πρώην Γιουγκοσλαβική Δημοκρατία της Μακεδονίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2, την κοινή δράση 2003/681/ΚΕΠΠΑ, της 29ης Σεπτεμβρίου 2003, για την αστυνομική αποστολή της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας (ΕΑΕΕ "Proxima")(1), και ιδίως το άρθρο 5, Εκτιμώντας τα ακόλουθα: (1) Το άρθρο 5 της κοινής δράσης 2003/681/ΚΕΠΠΑ προβλέπει ότι το Συμβούλιο, κατόπιν προτάσεως του γενικού γραμματέα/ύπατου εκπροσώπου, θα πρέπει να διορίσει τον αρχηγό αποστολής/αστυνομικό επίτροπο. (2) Ο γενικός γραμματέας/ύπατος εκπρόσωπος πρότεινε τον διορισμό του κ. Bart D'HOOGE, ΑΠΟΦΑΣΙΖΕΙ: Άρθρο 1 Ο κ. Bart D'HOOGE διορίζεται αρχηγός αποστολής/αστυνομικός επίτροπος της ΑΑΕΕ "Proxima", από τις 15 Δεκεμβρίου 2003. Έως την ημερομηνία αυτή, ασκεί καθήκοντα αρχηγού της αστυνομικής αποστολής/αρχηγού της ομάδας σχεδιασμού. Άρθρο 2 Η παρούσα απόφαση παράγει αποτελέσματα από την ημέρα που υιοθετείται. Εφαρμόζεται μέχρι τις 14 Δεκεμβρίου 2004. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 29 Σεπτεμβρίου 2003.

[Source: multi_eurlex | Tokens: 1248]